Riik: USA, Hawaii osariik  Pealinn: Honolulu  Pindala: 16 625 km²  Elanikke: 1 360 301 (2010)  Riigikeel: inglise keel  Ajavahe: 13h    Pass ja viisa:  Eesti kodanik ei vaja lühiajalise turismi- või ärireisi eesmärgil USA külastamiseks viisat.  USA-sse reisival kodanikul peab olema biomeetriline pass ning eelnevalt  elektroonilise reisiloa taotlemise süsteemis ESTA saadud positiivne vastus. Viibimisaeg ei tohi ületada 90 päeva. Muudel eesmärkidel kui lühiajaline turismi- või ärireisi ning ESTA negatiivse vastuse korral tuleb taotleda viisat.  Kehtiva viisa alusel saab jätkuvalt Ameerika Ühendriikidesse reisida eesmärgil, mille jaoks viisa väljastati.  Kui passi kehtivus lõppeb enne viisa kehtivuse lõppu, tuleb riiki sisenedes esitada kehtiv viisa kehtetus reisidokumendis ja kehtiv reisidokument. Viisakleebist üle  kandma ei pea, samas on see soovi korral võimalik.    Tutvustus:  Hingemattev looduse ilu, paradiisirannad, sõbralikud inimesed, kirev kohalik kultuur, just nende pärast on Hawaii üks populaarsemaid sihtkohtasid maailmas. Hawaii on kõige uuem osariik, mis USA-ga liideti 1959. aastal. Ühtlasi on ta ka ainuke osariik, mis koosneb ainult saartest. Osariigi pealinn on Honolulu, asetseb see Oahu saarel. Osariik hõlmab peaaegu terve vulkaanilise saarestiku ahela, mis lisaks 6 põhisaarele koosneb sadadest väiksematest saartest. Kliima Hawaiil on tüüpiline troopilisele alale, kuigi temperatuur ja õhuniiskus pole nii ekstreemsed kui teistes troopilistes piirkondades täna passaattuultele. Suvine tavatemperatuur kõigub 24-30 ning talvel 18-28 kraadi vahel.Peamine liiklemine saarte vahel toimub kas laevade või lennukitega. Norwegian Cruise liinil ja Aloha Superferry on peamised laevaühenduse pakkujad. Hawaiian Airlines, Mokulele Airlines ja Go! on peamised lennufirmad, mis lendavad suuremate lennuväljade vahel. Väiksemate lennujaamade vahelisi ühendusi pakuvad Island Air ja Pacific Wings. Suurematel saartel liigub nn TheBus, mis on populaarseimaks transpordivahendiks.    Kuulsat kirjanikku Mark Twaini lummas Hawaii loodus sedavõrd, et ta võrdles neid saari maailma kõige hiilgavama laevastikuga, mis eales kusagil ookeanis ankrusse on  heitnud.  Hawaii saarte lähedal on filmitud "Veemaailm" peaosas Kevin Costneriga.    Pearl Harbor on Ameerika Ühendriikide rajatud sadam Hawaii saarestikus O'ahu saarel, Hawaii osariigi pealinnast Honolulust lääne pool. Tõlkes tähendab nimi "pärlisadamat".  Suurema osa sadamast ja seda ümbritsevast alast võtab enda alla USA mereväebaas, kus asub ühtlasi USA Vaikse Ookeani Laevastiku staap. Mereväebaas rajati piirkonda 1887. aastal vastavalt Ameerika Ühendriikide ja Hawaii  kuningriigi koostöölepingule aastast 1875. Pärast Hawaii annekteerimist Ühendriikide poolt 1899. aastal laiendati sadamat ja baasi märkimisväärselt.  7. detsembril 1941 korraldas Jaapani keiserlik merevägi Pearl Harbori mereväebaasile üllatusrünnaku, hävitades suure osa Vaikse Ookeani Laevastikust ja sundides Ameerika Ühendriike astuma Teise maailmasõtta.